**SÚŤAŽNÉ PODKLADY k zriadeniu dynamického nákupného systému**

**Dynamický nákupný systém**

**(ďalej len „DNS“)**

**PREDMET ZÁKAZKY**

***Anestetiká***

*Verejné obstarávanie realizované postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov*

 V Žiline, jún 2022 Anna Kasmanová

 odborný referent oddelenia

 verejného obstarávania

Osoba zodpovedná za technickú ........................................

špecifikáciu zadania PharmDr. Eva Rybárová

 vedúca nemocničnej lekárne

Súťažné podklady schválil:

 --------------------------------

 Mgr. Eduard Dorčík

 riaditeľ FNsP

Súťažné podklady sú vlastníctvom Fakultnej nemocnice s poliklinikou Žilina a záujemca sa ich prevzatím zaväzuje používať len na účely, pre ktoré boli vydané.

Žilina, jún 2022

Obsah:

Všeobecné informácie................................................................................................................3

**Úvodné informácie o zriadení DNS..........................................................................................3**

**Predmet zákazky........................................................................................................................4**

**Lehota na predkladanie žiadostí o účasť.................................................................................6**

**Komunikácia a vysvetlenie........................................................................................................6**

**Vysvetlenie..................................................................................................................................6**

**Predkladanie žiadostí o účasť...................................................................................................7**

**Vyhodnotenie doručených žiadostí o účasť.............................................................................8**

**Generálna klauzula....................................................................................................................8**

**Jazyk žiadosti a komunikácie a zaslaných dokladov..............................................................8**

**Prílohy.........................................................................................................................................8**

**A.1 Pokyny pre záujemcov a uchádzačov**

## 1. Všeobecné informácie

### Identifikácia verejného obstarávateľa

Verejný obstarávateľ:

Obchodné meno: Fakultná nemocnica s poliklinikou Žilina

Sídlo: Ul. Vojtecha Spanyola 43, 012 07 Žilina

Zastúpený: štatutárny orgán

 Mgr. Eduard Dorčík-riaditeľ

Kontaktné miesto: Ul. Vojtecha Spanyola 43, 012 07 Žilina

Kontaktná osoba: PharmDr. Eva Rybárová

Telefón: 041/5110505

E-mail: rybarova@fnspza.sk

IČO: 17335825

DIČ: 2020699923

IČ DPH: SK2020699923

Bankové spojenie: Štátna pokladnica

IBAN: SK 32 8180 0000 0070 0028 0470

BIC: SPSRSKBA

|  |  |
| --- | --- |
|  |  |

**2. Úvodné informácie o zriadení DNS**

Dynamický nákupný systém je elektronický postup zadávania nadlimitnej zákazky. Verejný obstarávateľ bude pri prijímaní žiadostí o účasť a následnom zasielaní výziev komunikovať so záujemcami prostredníctvom systému JOSEPHINE https://josephine.proebiz.com

Hospodárske subjekty, ktoré majú záujem dodávať tovar, službu alebo uskutočňovať stavebné práce pre verejného obstarávateľa sú povinné zaslať žiadosť o účasť prostredníctvom systému JOSEPHINE.

Záujemcom sa rozumie hospodársky subjekt, ktorý v stanovenej lehote podal žiadosť o zaradenie do DNS.

Žiadosť o zaradenie do DNS – je žiadosť o zaradenie do procesu verejného obstarávania, ktorou záujemca preukazuje splnenie podmienok účasti a súčasne predkladá informácie o sortimente tovarov, stavebných prác a služieb vo vzťahu k povahe predpokladaných nákupov, ktoré záujemca bežne ponúka na trhu v znení oznámenia o vyhlásení verejného obstarávania. Žiadosť o zaradenie do DNS je možné predkladať počas celej doby trvania DNS.

Vytvorením DNS – sa rozumie zverejnenie oznámenia o vyhlásení verejného obstarávania postupom užšej súťaže v zmysle § 59 ods. 2 zákona č. 343/2015 Z. z. o verejnom obstarávaní.

Zriadením DNS – sa rozumie zaradenie záujemcov do DNS po uplynutí lehoty na predkladanie žiadostí o zaradenie do DNS a zverejnením Správy o zriadení DNS podľa § 24 ods. 2 zákona č. 343/2015 Z. z. o verejnom obstarávaní. Lehota na predkladanie žiadostí o účasť je uvedená v oznámení o vyhlásení verejného obstarávania – tohto DNS.

Zaradený záujemca – verejný obstarávateľ zaradí záujemcu do DNS len vtedy ak, predložil v lehotách určených zákonom žiadosť o účasť, a splnil podmienky účasti.

Žiadosť o účasť bude predložená v slovenskom jazyku a bude obsahovať:

● Žiadosť o zaradenie, v ktorej bude uvedené meno a priezvisko kontaktnej osoby, telefónny kontakt a e-mailová adresa, prostredníctvom ktorej bude môcť verejný obstarávateľ komunikovať (zhodná s emailovou adresou uvedenou pri registrácii do systému JOSEPHINE), obchodné meno záujemcu a označenie súťaže

● splnomocnenie konať za záujemcu alebo skupinu záujemcov, ak žiadosť o zaradenie podpisuje iná

 osoba ako štatutárny zástupca

- dokumenty ktorými záujemca alebo skupina záujemcov preukazuje splnenie podmienok účasti;

Predkladanie ponúk prebieha jednoobálkovo podľa § 49 ods. 6 písm. b) zákona o verejnom obstarávaní

## 3. Predmet zákazky

* 1. Názov predmetu zákazky:

 **Anestetiká**

Predmetom zákazky sú lieky- Anestetiká.

Číselný kód pre hlavný predmet a doplňujúce predmety z Hlavného slovníka, prípadne

alfanumerický kód z Doplnkového slovníka Spoločného slovníka obstarávania (CPV/SSO)

**Hlavný predmet:**  33661100-2

**Konkrétny predmet zákazky bude súčasťou jednotlivých výziev, ktoré budú posielané všetkým kvalifikovaným záujemcom prostredníctvom systému Josephine.**

**Predpokladaná hodnota predmetu zákazky bez DPH : 688024,80**  **€ bez DPH.**

**4. Lehota na predkladanie žiadostí o účasť**

**Lehota na predkladanie žiadostí o účasť (zaradenie) je 27.07.2022 do 10.00 hod. prostredníctvom systému JOSEPHINE.**

 **Predkladanie žiadostí o súťažné podklady ku konkrétnym zákazkám (výzvam)**

Záujemca nebude žiadať o súťažné podklady, nakoľko tieto budú doručené len zaradeným záujemcom súčasne s výzvou na predkladanie ponúk prostredníctvom systému JOSEPHINE**.**

 **Podmienky zrušenia použitého postupu zadávania zákazky**

Verejný obstarávateľ môže zrušiť použitý postup zadávania zákazky podľa ustanovení zákona č. 343/2015 Z. z. o verejnom obstarávaní.

**5. Komunikácia a vysvetlenie**

Verejný obstarávateľ bude pri komunikácii so záujemcami / uchádzačmi v celom procese obstarávania, t.j. pred aj po zaradení do DNS a pred aj po lehote na predkladanie ponúk viažúcej sa ku čiastkovej zákazke, postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami / uchádzačmi. To znamená, že do DNS je možné zasielať žiadosť o účasť v priebehu celého jeho trvania, avšak výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení, a nie je možné dodatočne niekoho zaradiť do už vyhlásenej zákazky.

Žiadosti o účasť a ponuky budú vyhotovené elektronicky v zmysle § 49 ods. 1 písm. a) ZVO a vložené do systému JOSEPHINE umiestnenom na webovej adrese <https://josephine.proebiz.com/>.

Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

Verejný obstarávateľ odporúča záujemcom, ktorí si vyhľadali zákazku prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na systém JOSEPHINE.

 Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených v oznámení o vyhlásení verejného obstarávania bude verejným obstarávateľom zverejnené v časti Dokumenty predmetného DNS alebo predmetnej zákazky.

**6. Vysvetlenie**

**Adresa stránky, kde je možný prístup k dokumentácií verejného obstarávania je: https://josephine.proebiz.com/**

V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.

V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na podanie žiadosti o účasť alebo v lehote na predkladanie ponúk , môže ktorýkoľvek zo záujemcov požiadať prostredníctvom komunikačného rozhrania systému JOSEPHINE.

Verejný obstarávateľ poskytuje vysvetlenie informácií súvisiacich so žiadosťou o účasť alebo na preukázanie splnenia podmienok účasti všetkým záujemcom, ktorí sú mu známi prostredníctvom komunikačného rozhrania systému JOSEPHINE. Na tomto mieste budú dostupné všetky informácie potrebné vypracovanie žiadosti o účasť.

Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE. To neplatí pre podania a dokumenty súvisiace s uplatnením námietok podľa § 170, ktoré sa doručujú v elektronickej forme podľa zákona č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente).

 **Všeobecné informácie k webovej aplikácií JOSEPHINE**

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com

Na bezproblémové používanie systému JOSEPHINE je nutné používať jeden z podporovaných internetových prehliadačov:

Microsoft Edge ,

Mozilla Firefox verzia 13.0 a vyššia alebo

Google Chrome.

**Hospodársky subjekt môže požiadať verejného obstarávateľa o vysvetlenie. Za včas doručenú požiada**vky o vysvetlenie dokladov sa považuje požiadavka doručená verejnému obstarávateľovi v písomnej forme v termíne najneskôr do 21.07.2022 do 12,00 hodiny. Po tejto lehote záujemcovi nezaniká právo požiadať o vysvetlenie dokladov, ale verejný obstarávateľ mu negarantuje doručenie vysvetlenia v lehote určenej zákonom.

Odpoveď na žiadosť o vysvetlenie bude uverejnené vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia.

Verejný obstarávateľ, ak je to nevyhnutné, môže doplniť informácie uvedené v súťažných podkladoch kedykoľvek počas lehoty na predkladanie ponúk.

**7. Predkladanie žiadostí o účasť**

**Žiadosti o účasť sa budú predkladať elektronicky do systému JOSEPHINE, umiestnenom na webové adrese https://josephine.proebiz.com.**

Predkladanie žiadostí je umožnené iba autentifikovaným uchádzačom. Autentifikáciu je možné vykonať týmito spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

c) vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

d) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.

e) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 4 pracovné dni (v rámci Európskej únie) a je potrebné s touto lehotou počítať pri vkladaní ponuky. O odoslaní listovej zásielky je uchádzač informovaný e-mailom.

**8. Vyhodnotenie doručených žiadostí o účasť**

Verejný obstarávateľ bude postupovať v súlade so zákonom č. 343/2015 Z. z. o verejnom obstarávaní. Komunikácia medzi uchádzačom/uchádzačmi a verejným obstarávateľom / komisiou na vyhodnotenie doručených žiadostí o účasť bude prebiehať elektronicky, prostredníctvom komunikačného rozhrania systému JOSEPHINE. Záujemca musí žiadosť o účasť doručiť verejnému obstarávateľovi prostredníctvom určenej komunikácie v systému JOSEPHINE.

Verejný obstarávateľ bezodkladne prostredníctvom komunikačného rozhrania systému JOSEPHINE upovedomí záujemcu, či bol zaradený do DNS, alebo že bol vylúčený s uvedením dôvodu a lehoty, v ktorej môže byť doručená námietka.

Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t.j. ako- náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

Podrobná špecifikácia predmetu zákazky, jeho presný rozsah ako aj ostatné doplňujúce informácie budú uvedené v jednotlivých výzvach v rámci zriadeného DNS, ktoré budú zaslané všetkým zaradeným záujemcom prostredníctvom systému JOSEPHINE.

Verejný obstarávateľ si vyhradzuje právo v jednotlivých výzvach určiť lehotu na predkladanie ponúk kratšiu ako 10 dní dohodou so záujemcami.

**9. Generálna klauzula**

Verejný obstarávateľ bude pri uskutočňovaní tohto postupu zadávania zákazky postupovať v súlade so zákonom č. 343/2015 Z.z. o verejnom obstarávaní a o zmene a doplnené niektorých zákonov, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v zákone o verejnom obstarávaní.

### 10. Jazyk žiadosti a komunikácie a zaslaných dokladov

Žiadosti, komunikácia, ponuka a ďalšie doklady a dokumenty vo verejnom obstarávaní sa predkladajú v štátnom jazyku (t.j. v slovenskom jazyku), to neplatí pre ponuku, ďalšie doklady a dokumenty vyhotovené v českom jazyku.

Doklady **preukazujúce splnenie podmienok účasti** uchádzačov so sídlom alebo miestom podnikania mimo územia Slovenskej republiky musia byť predložené v pôvodnom jazyku a súčasne musia byť preložené do štátneho jazyka (t.j. do slovenského jazyka), okrem dokladov predložených v českom jazyku. Ak sa zistí rozdiel v ich obsahu, rozhodujúci je **úradný** preklad do štátneho jazyka (t.j. do slovenského jazyka)

**11. Prílohy**

**Prílohami k týmto súťažným podkladom sú:**

**- Príloha č. 1 – Podmienky účasti**

**- Príloha č. 2 - Žiadosť o zaradenie**

**- Príloha č. 3 - Súťažné podklady DNS k výzve**

**- Príloha č. 4 - Návrh kúpnej zmluvy**

**Príloha č. 1 – Podmienky účasti**

1. **Podmienky účasti vo verejnom obstarávaní podľa § 32 zákona o verejnom obstarávaní týkajúce sa osobného postavenia**

# Uchádzač musí spĺňať podmienky účasti, týkajúce sa osobného postavenia uvedené v § 32 ods. 1 zákona o verejnom obstarávaní.

*Verejný obstarávateľ v období vyhodnotenia splnenia podmienok účasti záujemcov vo verejnom obstarávaní nemá možnosť prístupu na portál „oversi“, z tohto dôvodu žiada si od záujemcov originál príslušného výpisu/dokladu, resp. jeho osvedčenú kópiu. Ak je záujemca zapísaný v zozname hospodárskych subjektov vedenom Úradom pre verejné obstarávanie, nie je povinný predkladať vyššie uvedené doklady.*

***1.Podmienky účasti vo verejnom obstarávaní podľa § 32 zákona o verejnom obstarávaní týkajúce sa osobného postavenia***

1.1.Uchádzač preukazuje splnenie podmienok účasti uvedených v § 32 ods. 1 ZVO

nasledovnými dokladmi:

a)písm. a) doloženým výpisom z registra trestov nie starším ako tri mesiace ku dňu predloženia žiadosti o zaradenie do DNS. V súvislosti s nadobudnutím účinnosti zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov od 01.07.2016, uchádzač predloží aj výpis z registra trestov právnických osôb nie starší ako tri mesiace,

b)písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu

predloženia žiadosti o zaradenie do DNS,

c)písm. c) doloženým potvrdením miestne príslušného daňového úradu nie starším ako tri mesiace ku dňu predloženia žiadosti o zaradenie do DNS,

d)písm. d) doloženým potvrdením príslušného súdu nie starším ako tri mesiace ku dňu predloženia žiadosti o zaradenie do DNS,

e)písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f)písm. f) doloženým čestným vyhlásením.

Uchádzač alebo záujemca nie je povinný predkladať doklady podľa odseku 1.1, ak verejný obstarávateľ je oprávnený použiť údaje z informačných systémov verenej správy podľa osobitného predpisu. Ak uchádzač alebo záujemca nepredloží doklad podľa odseku 1.1. písm. a) , je povinný na účely preukázania podmienky podľa odseku 1 písm. a) poskytnúť verejnému obstarávateľovi údaje potrebné na vyžiadanie výpisu z registra trestov.

1.2.Ak má uchádzač sídlo, miesto podnikania alebo obvyklý pobyt mimo územia SR a štát jeho sídla, miesta podnikania alebo obvyklého pobytu nevydáva niektoré z dokladov uvedených v bode 1.1. alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

1.3.Ak právo štátu uchádzača so sídlom, miestom podnikania alebo obvyklým pobytom mimo územia SR neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

1.4.Uchádzač sa považuje za spĺňajúceho podmienky účasti týkajúce sa osobného postavenia podľa § 32 ods. 1 písm. b) a c), ak zaplatil nedoplatky alebo mu bolo povolené nedoplatky platiť v splátkach.

1.5.Ak žiadosť o zaradenie do DNS predkladá skupina dodávateľov, preukazuje splnenie podmienok účasti vo verejnom obstarávaní týkajúcich sa osobného postavenia v zmysle § 32 zákona o verejnom obstarávaní, za každého člena skupiny osobitne. Oprávnenie dodávať tovar alebo poskytovať službu preukazuje člen skupiny len vo vzťahu k tej časti predmetu 3/5 zákazky, ktorú má zabezpečiť.

1.6.Vyžaduje sa predloženie skenovaných originálov alebo úradne osvedčených kópií všetkých dokladov.

1.7.Uchádzač môže splnenie podmienok účasti týkajúcich sa osobného postavenia preukázať zápisom do zoznamu

hospodárskych subjektov v súlade s § 152 zákona o verejnom obstarávaní. Verejný obstarávateľ uzná rovnocenný zápis alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ prijme aj iný rovnocenný doklad predložený uchádzačom.

1.8.Zápis v zozname podnikateľov vykonaný podľa ZVO účinného do 17. apríla 2016 je zápisom do zoznamu

hospodárskych subjektov v rozsahu zapísaných skutočností. V prípade, že zápis do zoznamu hospodárskych subjektov nepokrýva podmienky účasti týkajúce sa osobného postavenia ustanovené v § 32 ods. 1 ZVO, uchádzač tieto skutočnosti preukáže samostatným dokladom preukazujúcim požadovanú podmienku účasti vydaným príslušnou inštitúciou.

Z dôvodu, že verejný obstarávateľ nemá prístup do portálu oversi.gov.sk uchádzač predkladá vo svojej ponuke všetky doklady žiadané verejným obstarávateľom v týchto súťažných podkladoch.

Uchádzač môže predbežne nahradiť doklady na preukázanie splnenia podmienok účasti určené obstarávateľom jednotným európskym dokumentom v zmysle § 39 zákona o verejnom obstarávaní.

**2. *Podmienky účasti uchádzačov vo verejnom obstarávaní, týkajúce sa finančného a ekonomického postavenia podľa § 33 zákona o verejnom obstarávaní***

Požadované finančné a ekonomické postavenie uchádzač preukáže predložením scanu originálnych dokladov alebo ich úradne osvedčených kópií, ktorými preukáže svoje finančné a ekonomické postavenie (v prípade požiadavky zo strany verejného obstarávateľa je uchádzač povinný predložiť originál dokladov) nasledovnými dokladmi:

* 1. **podľa § 33 ods. 1 písm. a) vyjadrenie banky** **alebo pobočky zahraničnej banky** (alebo bánk, ak má uchádzač otvorené účty vo viacerých bankách), ktorej je uchádzač klientom, o schopnosti plniť finančné záväzky, nie starším ako tri mesiace odo dňa predloženia ponuky. Vyjadrenie banky/bánk musí obsahovať údaje o tom, že:
		1. uchádzač v prípade splácania úveru dodržiava splátkový kalendár,
		2. uchádzač nie je v nepovolenom debete
		3. jeho bežný účet nebol ku dňu vystavenia tohto vyjadrenia predmetom exekúcie.

Okrem vyjadrenia banky predloží uchádzač aj **čestné vyhlásenie**, že v iných bankách ako v tých, ku ktorým predkladá vyjadrenie nemá záväzky. Čestné vyhlásenie bude podpísane osobou oprávnenou konať v mene uchádzača v záväzkových vzťahoch. Výpis z účtu sa nepovažuje za vyjadrenie banky.

**V súlade s ustanovením § 38 ods. 5 zákona č. 343/2015 Z. z., o verejnom obstarávaní, obstarávateľ odôvodňuje primeranosť určenej podmienky účasti vo vzťahu k predmetu zákazky a potrebu jej zahrnutia medzi podmienky účasti:** Potreba uvedenej podmienky účasti vyplynula z dôvodu uistenia sa, že uchádzač s ktorým bude uzavretá zmluva je po finančnej stránke spoľahlivým partnerom, nemá finančné problémy a bude schopný plniť požadovaný predmet zákazky počas celej doby trvania zmluvného vzťahu.

* 1. V prípade uchádzača, ktorého tvorí skupina dodávateľov zúčastnená vo verejnom obstarávaní, tento preukazuje splnenie

podmienok účasti, týkajúcich sa finančného a ekonomického postavenia, uvedených vo zverejnenom oznámení o vyhlásení VO, za všetkých členov skupiny spoločne.

2.3.Uchádzač môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Skutočnosť podľa druhej vety preukazuje uchádzač písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem § 32 ods. 1 písm. e) zákona o verejnom obstarávaní a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. Pozn.: V súvislosti s nadobudnutím účinnosti zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov od 01.07.2016, splnenie podmienky účasti podľa § 32 ods. 1 písm. a) zákona o verejnom obstarávaní táto osoba preukazuje aj výpisom z registra trestov právnickej osoby, nie starším ako tri mesiace odo dňa uplynutia lehoty na predkladanie ponúk.

1. **Podmienky účasti uchádzačov vo verejnom obstarávaní, týkajúce sa technickej alebo odbornej spôsobilosti podľa § 34 v nadväznosti na § 35 a § 36 zákona o verejnom obstarávaní**

Požadovanú technickú a odbornú spôsobilosť uchádzač preukáže predložením scanu originálnych dokladov alebo ich úradne osvedčených kópií, ktorými preukáže svoju technickú a odbornú spôsobilosť (v prípade požiadavky zo strany verejného obstarávateľa je uchádzač povinný predložiť originál dokladov) nasledovnými dokladmi:

**podľa § 34 ods. 1 písm. a) zákona o verejnom obstarávaní: zoznamom dodávok tovarov rovnakého alebo podobného charakteru ako je predmet zákazky za predchádzajúce tri roky od vyhlásenia verejného obstarávania.** Uchádzač predloží zoznam dodávok tovarov rovnakého alebo podobného charakteru ako je predmet zákazky za hospodárske roky 2019, 2020 a 2021 v celkovej súhrnnej hodnote minimálne **50 000 EUR bez DPH** s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.

Zoznam zmlúv o dodaných tovaroch musí obsahovať minimálne tieto údaje:

• obchodné meno a sídlo dodávateľa,

• obchodné meno a sídlo objednávateľa,

• predmet dodania tovaru (z ktorého bude zrejmé splnenie požiadaviek verejného obstarávateľa),

• celkovú zmluvnú cenu,

• lehotu dodania tovaru (obdobie, počas ktorého bol tovar dodávaný),

• meno a priezvisko, kontakt - tel. č. a emailový kontakt kontaktnej osoby objednávateľa a jeho funkciu, u ktorej si možno overiť údaje uvedené v zozname.

Uchádzač predloží zoznam zmlúv rovnakého alebo podobného charakteru ako je predmet zákazky za predchádzajúce tri roky od vyhlásenia verejného obstarávania, s uvedením cien, lehôt dodania a odberateľov, ktoré v danom období dodával pre verejných obstarávateľov, obstarávateľov alebo iných odberateľov. V prípade, že uchádzač dodával tovar pre verejných obstarávateľov alebo obstarávateľov, zároveň predloží internetový odkaz na referencie verejných obstarávateľov alebo obstarávateľov zverejnených na [www.uvo.gov.sk](http://www.uvo.gov.sk), preukazujúcich skutočnosti uvedené v predloženom zozname tovarov a služieb.

V prípade, ak uchádzač predkladá/uvádza zmluvu, ktorej realizácia presahuje stanovené obdobie rokov, t. j. dodanie tovaru (zmluvy) začalo pred tromi rokmi, alebo nebolo skončené do vyhlásenia verejného obstarávania (ďalej aj ako rozhodné obdobie), uchádzač v zozname uvedie zvlášť rozpočtový náklad iba za tú časť dodania tovaru, ktorá bola realizovaná v požadovanom/rozhodnom období; V prípade, ak dodanie tovaru realizoval záujemca ako člen združenia alebo ako subdodávateľ, vyčísli a započíta iba finančný objem, realizovaný ním samotným.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Pozn.: V súvislosti s nadobudnutím účinnosti zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov od 01.07.2016, splnenie podmienky účasti podľa § 32 ods. 1 písm. a) zákona o verejnom obstarávaní táto osoba preukazuje aj výpisom z registra trestov právnickej osoby nie starším ako tri mesiace odo dňa uplynutia lehoty na predkladanie ponúk.

V prípade uchádzača, ktorého tvorí skupina dodávateľov zúčastnená vo verejnom obstarávaní, tento preukazuje splnenie podmienok účasti, týkajúcich sa technickej alebo odbornej spôsobilosti, uvedených vo zverejnenom oznámení o vyhlásení VO a súťažných podkladoch, za všetkých členov skupiny spoločne.

**4.Doklady preukazujúce splnenie podmienok účasti môže uchádzač predbežne nahradiť Jednotným európskym dokumentom (ďalej len „JED“), v súlade s § 39 zákona o verejnom obstarávaní.**

4.1 Formulár JED a manuál k jeho vyplneniu je k dispozícii na internetovej adrese:

<https://www.uvo.gov.sk/jednotny-europsky-dokument-pre-verejne-obstaravanie-553.html>

4.2 Verejný obstarávateľ nepožaduje predložiť JED za prípadných subdodávateľov uchádzača.

4.3 V prípade uchádzača, ktorého tvorí skupina dodávateľov uchádzač predloží samostatný JED za každého člena skupiny, podpísaný osobou/osobami oprávnenou/oprávnenými konať v mene jednotlivých členov skupiny.

4.4.Verejný obstarávateľ uverejní v profile na [www.uvo.gov.sk](http://www.uvo.gov.sk) vyplnenú Časť I. JED-u vo formáte .pdf. Údaje z uvedenej časti je uchádzač povinný preniesť/prepísať do všetkých JED-ov predkladaných v ponuke uchádzača.

4.5.Verejný obstarávateľ umožňuje uchádzačom, ktorí predkladajú JED, za účelom preukázania splnenia podmienok účasti určených verejným obstarávateľom, vyplniť GLOBÁLNY ÚDAJ PRE VŠETKY PODMIENKY ÚČASTI.

5. **Ďalšie požadované doklady**:

**Povolenie na zaobchádzanie s liekmi a so zdravotníckymi pomôckami vydané MZ SR.**

- povolenie MZ SR na veľkodistribúciu humánnych liekov podľa zákona č.362/2011 Z. z. o liekoch a zdravotníckych pomôckach a o zmene a doplnení niektorých zákonov, resp. iného ekvivalentného dokladu, ktorý nahrádza požadované povolenie. (neoverená fotokópia)

**Príloha č. 2 – Žiadosť o zaradenie do DNS**

**Žiadosť o zaradenie do DNS pre zákazku**: Anestetiká

**Záujemca:**

**Obchodný názov:**

**Sídlo záujemcu**

**IČO:**

**DIČ:**

**IČ DPH:**

**Štatutárny zástupca/**

**splnomocnená osoba:**

**kontaktná osoba:**

**Tel/mobil:**

**Email:**

Záujemca týmto žiada verejného obstarávateľa o zaradenie do DNS:

Anestetiká

Zoznam príloh:

- Živnostenský list

- Obchodný register

- Splnomocnenie na zastupovanie záujemcu

- Informácia o sortimente

- Doklady preukazujúce splnenie podmienok účasti

 (nehodiace sa škrtnite)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Štatutárny zástupca/

 osoba splnomocnená štatutárnym zástupcom

.